stanford-oval/wikipedia huggingface dataset:
กรมทหารพรานที่ 44
เหตุการณ์สำคัญ

วันที่ 22 กันยายน พ.ศ. 2560 ได้เกิดเหตุลอบวางระเบิดที่อำเภอสายบุรี ส่งผลให้เจ้าหน้าที่หน่วยเฉพาะกิจกรมทหารพรานที่ 44 เสียชีวิต 4 นาย และได้รับบาดเจ็บ 5 นาย จากเหตุการณ์ดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพอาสาสมัครทหารพรานที่เสียชีวิต
วันต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญสิ่งของพระราชทาน ไปมอบแก่อาสาสมัครทหารพรานที่ได้รับบาดเจ็บ รวมถึงญาติของอาสาสมัครทหารพรานที่เสียชีวิตจากเหตุลอบวางระเบิด
จากเหตุลอบวางระเบิดดังกล่าว พลตรี จตุพร กลัมพสุต ผู้บังคับหน่วยเฉพาะกิจปัตตานี ได้นำกำลังเจ้าหน้าที่ 3 ฝ่าย ทั้งทหาร, ตำรวจ และฝ่ายปกครองกว่า 500 นาย เข้าตรวจสอบพื้นที่ ในภายหลัง เจ้าหน้าที่ได้รวบรวมพยานหลักฐาน โดยสามารถควบคุมตัวผู้ต้องสงสัยได้ 5 ราย และมีคำสั่งพิพากษาที่ศาลจังหวัด แต่ได้รับการลดโทษ เนื่องจากจำเลยให้การสารภาพที่เป็นประโยชน์ต่อรูปคดี
วันที่ 3 พฤษภาคม พ.ศ. 2563 เจ้าหน้าที่อาสาสมัครทหารพรานถูกยิงเสียชีวิต 1 นาย บาดเจ็บสาหัส 1 นาย หลังออกจากด่านตรวจคัดกรองโควิด-19
ปฏิบัติการสำคัญ

วันที่ 20 มิถุนายน พ.ศ. 2561 พลตรี จตุพร กลัมพสุต ผู้บังคับหน่วยเฉพาะกิจปัตตานี ได้นำเจ้าหน้าที่ทหารพรานหน่วยเฉพาะกิจ กรมทหารพรานที่ 44 เข้าปิดล้อมตรวจค้นบุคคลตามหมายคดีความมั่นคง ที่อำเภอกะพ้อ จังหวัดปัตตานี และเกิดการยิงปะทะ เมื่อสิ้นเสียงปืน คนร้ายถูกวิสามัญ 1 ราย ซึ่งเป็นผู้ก่อเหตุรุนแรงระดับหัวหน้า
วันที่ 28 พฤษภาคม พ.ศ. 2563 หน่วยเฉพาะกิจกรมทหารพรานที่ 44 ร่วมกับเจ้าหน้าที่ตำรวจตระเวนชายแดนที่ 44 (ตชด.44) เข้าติดตามบุคคลเป้าหมายยาเสพติดในพื้นที่รอยต่ออำเภอปะนาเระกับอำเภอสายบุรี จังหวัดปัตตานี ซึ่งขณะเจ้าหน้าที่ตรวจค้น ได้เกิดเหตุคนร้ายใช้อาวุธปืนยิงใส่เพื่อเปิดทางหลบหนี แต่ทางเจ้าหน้าที่ได้เกลี้ยกล่อม และดำเนินการจับกุม เมื่อตรวจสอบ จึงพบว่าเป็นคนร้ายคดีความมั่นคง ที่เคยวางระเบิดสังหารทหารพราน และยิงประชาชนรวมถึงเจ้าหน้าที่อาสารักษาดินแดน จนเสียชีวิตและได้รับบาดเจ็บหลายราย ทางเจ้าหน้าที่จึงทำการยึดอาวุธปืน และส่งตัวเข้าหน่วยซักถาม ณ หน่วยเฉพาะกิจกรมทหารพรานที่ 43 เพื่อขยายผลต่อไป
กิจกรรมเพื่อสังคม

เดือนมีนาคม พ.ศ. 2556 หน่วยเฉพาะกิจกรมทหารพรานที่ 44 ได้จัดชุดช่างจากกองร้อยทหารพรานที่ 4403 และกองร้อยทหารพรานที่ 4408 ร่วมกับประชาชนจิตอาสาในพื้นที่ ดำเนินการซ่อมแซมบ้านให้แก่ประชาชนที่มีฐานะยากจน
นอกจากนี้ ทหารพรานหญิง จากกรมทหารพรานที่ 44 มักได้รับการกล่าวถึงผ่านหลายสื่อ ในบทบาทของเหล่าพลรบ, เจ้าหน้าที่พยาบาล และช่วยเหลือประชาชน
โครงสร้าง

กองร้อยทหารพรานที่ 4401
กองร้อยทหารพรานที่ 4402 – ชุดพัฒนาสันติ ถูกผู้ก่อความไม่สงบใช้เครื่องยิงลูกระเบิดเอ็ม 79 ถล่มฐานเมื่อปี พ.ศ. 2553
กองร้อยทหารพรานที่ 4403
กองร้อยทหารพรานที่ 4404
กองร้อยทหารพรานที่ 4405
กองร้อยทหารพรานที่ 4406
กองร้อยทหารพรานที่ 4407
กองร้อยทหารพรานที่ 4408
กองร้อยทหารพรานที่ 4409 – เปิดศูนย์อาชาบำบัด
กองร้อยทหารพรานที่ 4410
กองร้อยทหารพรานที่ 4411
กองร้อยทหารพรานที่ 4412 – มีพลยิงเครื่องยิงจรวด
กองร้อยทหารพรานที่ 4413
กองร้อยทหารพรานที่ 4414
กองร้อยทหารพรานที่ 4415
กองร้อยทหารพรานที่ 4416
หมวดทหารพรานหญิง กรมทหารพรานที่ 44
สิ่งสืบทอด

เดือนกรกฎาคม พ.ศ. 2557 กรมทหารพรานที่ 44 ได้รับสิ่งของช่วยเหลือมูลค่ากว่า 2 แสนบาทจากเงินส่วนตัวของหญิงสาวชาวไทย ที่อาศัยอยู่ในประเทศเนเธอร์แลนด์
นอกจากนี้ ที่ฐานปฏิบัติการทหารพรานที่ 44 ได้เปิดโครงการอาชาบำบัด ซึ่งใช้ม้าในการบำบัดเยาวชนที่มีความผิดปกติทางสมอง เนื่องด้วยเด็กในสามจังหวัดชายแดนภาคใต้จำนวนกว่าร้อยละ 60 ไม่ได้รับวัคซีนครบ อันมาจากความไม่สงบในชายแดนภาคใต้ของประเทศไทย โครงการนี้ได้ช่วยรักษาหลายโรค เช่น เด็กพิเศษ, โรคสมาธิสั้น และโรคกล้ามเนื้ออ่อนแรง ส่วนม้าที่ใช้ในการบำบัด เป็นม้าสายเลือดผสมที่ตัวไม่ใหญ่ ซึ่งเป็นขนาดที่เหมาะกับเด็ก
บุคคลที่มีชื่อเสียง

อส.ทพ.หญิง ภัทรบดินทร์ รัตนากรกุล (ไอซ์) – เจ้าหน้าที่พยาบาล กองบังคับการหน่วยเฉพาะกิจ
อส.ทพ.หญิง จรรยวรรธน์ ศรีสวัสดิ์ (แตงโม) – เจ้าหน้าที่พยาบาล กองบังคับการหน่วยเฉพาะกิจ
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| ฮีโน่ 300 |  | รถบรรทุก 6 ล้อ |  ญี่ปุ่น | ใช้สีเขียวขี้ม้า ทะเบียนตรากงจักร |
| อีซูซุ ดีแมคซ์ |  | รถกระบะ |  ญี่ปุ่น |  |
| ฮอนด้า เวฟ |  | จักรยานยนต์ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| กล็อก 26 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย | สามารถติดตั้งชุดเสริม ซีเอเอ โรนี จี 2 |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| นอริงโก ซีคิว-เอ |  | ปืนเล็กยาวจู่โจม | 5.56×45 มม. นาโต |  จีน |  |
| เอเค 104 |  | คาร์บิน | 7.62×39 มม. |  รัสเซีย | กรมส่งกำลังบำรุงทหารบกจัดหาจากสหพันธรัฐรัสเซีย |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐ |  |
| แอมอาเซ-58 | – | ปืนกลหนัก | 12.7×99 มม. นาโต |  ฝรั่งเศส |  |
| เบเรตตา จีเอลเลอิกซ์ 160 |  | เครื่องยิงลูกระเบิด | ลูกระเบิดขนาด 40×46 มม. |  อิตาลี | กองทัพบกไทยจัดหาให้ทหารพรานในจังหวัดชายแดนภาคใต้ |
| ไม่ทราบ | – | เครื่องยิงจรวด |  |  |  |
แหล่งข้อมูลอื่น

กรมทหารพรานที่ 44 ที่เฟซบุ๊ก
หมวดทหารพรานหญิง กรมทหารพรานที่ 44 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระดูกฝ่ามือชิ้นที่ 5

| กระดูกฝ่ามือชิ้นที่ 5  (Fifth metacarpal bone) |
| --- | --- |
กระดูกฝ่ามือชิ้นที่ 5 ของมือซ้าย
กระดูกฝ่ามือทั้งห้าชิ้น เรียงตามลำดับ
รายละเอียด
ตัวระบุ
ภาษาละติน: ossa metacarpalia V
FMA: 23903
ศัพท์ทางกายวิภาคของกระดูก[แก้ไขบนวิกิสนเทศ]
กระดูกฝ่ามือชิ้นที่ 5 หรือ กระดูกฝ่ามือของนิ้วก้อย (อังกฤษ: Fifth metacarpal bone or Metacarpal bone of the little finger) เป็นกระดูกฝ่ามือชิ้นที่อยู่ด้านข้างลำตัวที่สุด รองรับนิ้วก้อย
พื้นผิว

ที่ฐานของกระดูกจะมีหน้าประกบขนาดใหญ่ 1 อันทางด้านบน (superior surface) มีลักษณะเว้า-นูน เกิดเป็นข้อต่อกับกระดูกฮาเมต (hamate) และทางด้านเรเดียส (ด้านติดกับนิ้วนาง) มีหน้าประกบอีกอันซึ่งเกิดข้อต่อกับกระดูกฝ่ามือชิ้นที่ 4 (fourth metacarpal)
ทางด้านอัลนา (ด้านใกล้กลาง) ของกระดูกจะมีปุ่มที่เป็นจุดเกาะปลายของกล้ามเนื้อเอกซ์เทนเซอร์ คาร์ไพ อัลนาริส (Extensor carpi ulnaris muscle)
พื้นผิวด้านหลังของตัวกระดูกถูกแบ่งออกโดยสันเฉียง ซึ่งยาวมาจากใกล้ๆ กับด้านอัลนาของฐานกระดูกมายังด้านเรเดียลของหัวกระดูก
ส่วนด้านข้าง (lateral part) ของพื้นผิวนี้ให้เป็นจุดเกาะของกล้ามเนื้ออินเตอร์ออสเซียสด้านหลังมือ (Interosseus dorsalis) และส่วนด้านใกล้กลาง (medial part) มีลักษณะเป็นรูปสามเหลี่ยม เรียบ ถูกคลุมด้วยเอ็นกล้ามเนื้อกลุ่มเหยียด (Extensor tendons) ของนิ้วก้อย
ความสำคัญทางคลินิก

กระดูกนี้เป็นกระดูกที่มักจะหักหรือได้รับบาดเจ็บเมื่อเหวี่ยงหมัด เรียกรอยแตกนี้ว่า Boxer's fracture
ดูเพิ่ม

กระดูกฝ่ามือ
กระดูกฝ่ามือชิ้นที่ 1
กระดูกฝ่ามือชิ้นที่ 2
กระดูกฝ่ามือชิ้นที่ 3
กระดูกฝ่ามือชิ้นที่ 4
กระดูกหักแบบโชเฟอร์

| กระดูกหักแบบโชเฟอร์ |
| --- | --- |
ชื่ออื่น: กระดูกหักแบบฮัตชินสัน, กระดูกหักแบบแบ็กฟายร์

การหักของเรดียลสตัยลอยด์พรอเซส (radial styloid process) และเส้นหักยาวเข้าไปในพื้นผิวระหว่างข้อ (intraarticular surface)
สาขาวิชา: ออร์โทพีดิกส์
กระดูกหักแบบโชเฟอร์ (อังกฤษ: Chauffeur's fracture) หรือ กระดูกหักแบบฮัตชินสัน (อังกฤษ: Hutchinson fracture) เป็นรูปแบบหนึ่งของกระดูกหักระนาบออบลีก (oblique fracture) ที่ระหว่างข้อต่อ (Intraarticular fracture) ของเรเดียลสตัยลอยด์พรอเซส (radial styloid process) ในต้นแขน การบาดเจ็บนี้มักเกิดจากการบีบอัดของกระดูกสกัฟฟอยด์ของมือเข้ากับสตัยลอยด์พรอเซสของกระดูกเรเดียสตอนปลาย สามารถเกิดได้จากการล้มเอามือข้างที่กางออก (outstretched) ลง การรักษามักใช้การโอเพนรีดักชั่นและอินเทอร์นอลฟิกเซชั่น ซึ่งเป็นการจัดเรียงกระดูกที่แตกใหม่และยึดด้วยหมุด สกรู หรือแผ่น ทำในห้องผ่าตัด
โจนาธาน ฮัตชินสัน เป็นบุคคลที่บรรยายการหักของกระดูกแบบโชเฟอร์เป็นครั้งแรกในปี 1866 โดยชื่อ "กระดูกหักแบบโชเฟอร์" มีที่มาจากฌุสท์ ลูคัส-ชัมปิญนแนร์ในปี 1904 ชื่อนี้มีที่มาจากโชเฟอร์ในยุคแรกที่บาดเจ็บในลักษณะนี้เมื่อรถยนต์เกิดระเบิดนอกกระบอกสูบ (แบ็กฟายร์, back-fire) ขณะโชเฟอร์กำลังบิดมือ (แฮนด์แครงก์, hand-crank) เพื่อให้เครื่องยนต์รถติด แบ็กฟายรืที่เกิดขึ้นทำให้แครงก์เกิดเคลื่อนไปทางด้านหลังของฝ่ามือโชเฟอร์ และนำมาสู่การหักของสตัยลอยด์ที่มีรูปแบบเฉพาะเช่นนี้
แหล่งข้อมูลอื่น

| --- | --- |
การจำแนกโรค: DICD-10: S52.5
ทรัพยากรภายนอก: AO Foundation: 23-B1.1
กระดูกเนื้อโปร่ง

| กระดูกเนื้อโปร่ง, กระดูกฟ่าม, กระดูกฟองน้ำ, หรือกระดูกพรุน  (Cancellous bone) |
| --- | --- |
ภาพแสดงภาคตัดขวางของกระดูกยาว แสดงกระดูกเนื้อโปร่งอยู่ศูนย์กลางด้านใน
ภาพจากกล้องจุลทรรศน์แสดงกระดูกเนื้อโปร่ง ย้อมด้วยสี H&E แสดงทราบีคูลา (trabeculae; ย้อมติดสีชมพู) และเนื้อเยื่อไขกระดูก (ย้อมติดสีน้ำเงิน)
รายละเอียด
ตัวระบุ
ภาษาละติน: substantia spongiosa ossium
MeSH: D000071556
TA98: A02.0.00.004
TA2: 380
FMA: 24019
อภิธานศัพท์กายวิภาคศาสตร์[แก้ไขบนวิกิสนเทศ]
กระดูกเนื้อโปร่ง, กระดูกฟ่าม, กระดูกฟองน้ำ, หรือกระดูกพรุน (อังกฤษ: spongy bone, cancellous bone, trabecular bone) เป็นเนื้อเยื่อกระดูกชนิดหนึ่งซึ่งมีความหนาแน่นและความแข็งแกร่งน้อยกว่า แต่มีพื้นที่ผิวมากกว่า กระดูกชนิดนี้มีลักษณะโปร่งคล้ายเส้นใยสานกันจะอยู่ภายในโพรงของกระดูกยาว ชั้นนอกของกระดูกเนื้อโปร่งจะประกอบด้วยไขกระดูกแดง (red bone marrow) ซึ่งเป็นแหล่งที่ผลิตองค์ประกอบของเลือด (ที่เรียกกันว่า การกำเนิดเซลล์เม็ดเลือด (hematopoiesis)) กระดูกเนื้อโปร่งนี้จะเป็นที่อยู่ของหลอดเลือดแดงและหลอดเลือดดำ
เนื้อเยื่อกระดูกอีกชนิดหนึ่งเรียกว่า กระดูกเนื้อแน่น (cortical bone) ซึ่งจัดเรียงตัวเป็นผิวแข็งชั้นนอกของกระดูก
แหล่งข้อมูลอื่น

Article with some info on spongy bone เก็บถาวร 2007-06-25 ที่ เวย์แบ็กแมชชีน
ภาพเนื้อเยื่อจากมหาวิทยาลัยบอสตัน 02601lba (อังกฤษ) - "Cartilage and Bone and Bone Histogenesis: trabecular, woven and lamellar bone"
substantia+spongiosa จากเว็บไซต์  eMedicine Dictionary
Histology at OU 69_02 - Femur เก็บถาวร 2007-02-18 ที่ เวย์แบ็กแมชชีน
กระติกน้ำ

กระติกน้ำสนาม (ขวา) พร้อมหม้อสนาม (ซ้าย)
กระติกน้ำ (อังกฤษ: canteen) เป็นภาชนะบรรจุน้ำดื่มชนิดหนึ่ง
ออกแบบไว้สำหรับการใช้ดื่มนอกสถานที่หรือขณะเดินทาง, มักจะผลิตมาพร้อมกับสายห้อยสะพาย
หรือมีหูไว้สำหรับร้อยติดกับเข็มขัดเพื่อให้พกพาได้สะดวก
ในสมัยโบราณ กระติกน้ำมักทำจากลูกน้ำเต้า หนังสัตว์ หรือแก้วพร้อมฝาปิดจากไม้ก๊อก,
ส่วนกระติกน้ำในปัจจุบันจะทำจากเหล็กกล้าไร้สนิม อะลูมิเนียม หรือพลาสติก
พร้อมกับฝาปิดแบบเกลียว และตัวฝามักจะยึดติดกับตัวกระติกด้วยหูหรือสายโซ่ขนาดเล็กเพื่อป้องกันฝาหล่นหาย
กระดูกหุ้มสมอง

| กระดูกหุ้มสมอง |
| --- | --- |
กระดูกหุ้มสมองของมนุษย์ทั้งแปดชิ้น
กระดูกหุ้มสมองแปดชิ้น (กระดูกใบหน้าแสดงด้วยสีโปร่งใส)   เหลือง: กระดูกหน้าผาก (1)   น้ำเงิน: กระดูกข้างขม่อม (2)   ม่วง: กระดูกสฟีนอยด์ (1)   ส้ม: กระดูกขมับ (2)   เขียว: กระดูกท้ายทอย (1)   แดง: กระดูกเอทมอยด์ (1)
รายละเอียด
ตัวระบุ
ภาษาละติน: Neurocranium
TA98: A02.1.00.007
TA2: 354
FMA: 53672
ศัพท์ทางกายวิภาคของกระดูก[แก้ไขบนวิกิสนเทศ]
ในกายวิภาคศาสตร์มนุษย์ กระดูกหุ้มสมอง (อังกฤษ: Cranium) เป็นกระดูกส่วนบนและส่วนหลังของกะโหลกศีรษะ ทำหน้าที่ป้องกันสมอง
โครงสร้าง

แหล่งข้อมูลส่วนใหญ่จัดให้กระดูกเหล่านี้เป็นกระดูกหุ้มสมอง
กระดูกเอทมอยด์ (Ethmoid bone)
กระดูกหน้าผาก (Frontal bone)
กระดูกท้ายทอย (Occipital bone)
กระดูกข้างขม่อม (Parietal bone)
กระดูกสฟีนอยด์ (Sphenoid bone)
กระดูกขมับ (Temporal bone)
ส่วนกระดูกอื่นๆ ที่บางครั้งจัดเป็นกระดูกหุ้มสมองด้วย ได้แก่
กระดูกแอ่งถุงน้ำตา (Lacrimal bone)
กระดูกขากรรไกรบน (Maxilla)
กระดูกจมูก (Nasal bone)
กระดูกเพดานปาก (Palatine bone)
กระดูกโวเมอร์ (Vomer)
กระดูกโหนกแก้ม (Zygomatic bone)
คำว่า "cranium" ในบางครั้งอาจแปลได้เหมือนคำว่า กะโหลกศีรษะ (skull)  บางครั้งอาจหมายถึงกระดูกกะโหลกศีรษะทั้งหมดยกเว้นกระดูกขากรรไกรล่าง (mandible)
คำว่า นิวโรเครเนียม (neurocranium) หรือกล่องสมอง (brain box or "braincase") อาจใช้หมายถึงส่วนของกะโหลกศีรษะที่หุ้มสมอง ซึ่งมีความหมายใกล้เคียงที่สุดกับความหมายเดิมของกระดูกหุ้มสมอง)
กรมทหารพรานที่ 49

| กรมทหารพรานที่ 49 |
| --- | --- |
กรมทหารพรานที่ 49
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการสนธิกำลัง การสงครามภูเขา การลาดตระเวน ปิดล้อมตรวจค้น ยึดอาวุธสงคราม รักษาความปลอดภัย ให้การฝึกกำลังประจำถิ่น และกำลังประชาชน
กำลังรบ: 1,489 นาย (พ.ศ. 2554)
กองบัญชาการ: อำเภอศรีสาคร จังหวัดนราธิวาส
สมญา: หญิง:  • นางฟ้าชุดดำ  • ดอกไม้เหล็ก (ทพ.49)
สีหน่วย:     เหลือง–แดง
สัญลักษณ์นำโชค: ช้างเผือก
วันสถาปนา: 1 ธันวาคม พ.ศ. 2554
ปฏิบัติการสำคัญ: ความไม่สงบในชายแดนภาคใต้ของประเทศไทย เหตุการณ์ชิงตัวประกันในเทอร์มินอล 21 โคราช
ผู้บังคับบัญชา
ผู้บังคับการ: พันเอก ภาณุวัฒน์ สุคชเดช
ผบ. สำคัญ: พันเอก วิชาญ สาริกะพันธ์ พันเอก จรูญ จตุรงค์
กรมทหารพรานที่ 49 (อักษรย่อ: กรม ทพ. 49; อังกฤษ: 49th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอจะแนะและอำเภอศรีสาคร โดยมีกองบัญชาการอยู่ที่วัดศรีสาคร อำเภอศรีสาคร จังหวัดนราธิวาส มี 
พันเอก ภาณุวัฒน์ สุคชเดช เป็น ผู้บังคับหน่วยเฉพาะกิจกรมทหารพรานที่ 49
นอกจากนี้ กรมทหารพรานที่ 49 ยังได้ให้การฝึกแก่กำลังประจำถิ่น (อส.) และกำลังประชาชน (ชรบ.) เพื่อเพิ่มศักยภาพในการรักษาความปลอดภัย
เหตุการณ์สำคัญ

กรมทหารพรานที่ 49 ได้รับการสถาปนาเมื่อวันที่ 1 ธันวาคม พ.ศ. 2554 ส่วนในเดือนพฤษภาคม พ.ศ. 2560 ได้มีพิธีรับ–ส่ง หน้าที่เพื่อดำรงตำแหน่งผู้บังคับการกรมทหารพรานที่ 49 โดยพันเอก วิชาญ สาริกะพันธ์ ซึ่งเป็นผู้บังคับการคนเก่า เข้าดำรงตำแหน่งรองเสนาธิการมณฑลทหารบกที่ 43 และพันเอก จรูญ จตุรงค์ เข้าดำรงตำแหน่งผู้บังคับการกรมทหารพรานที่ 49
เดือนธันวาคม ปีเดียวกันนี้ ชุดเฉพาะกิจกรมทหารพรานที่ 49 ถูกซุ่มยิงระหว่างปฏิบัติหน้าที่ในอำเภอศรีสาคร จังหวัดนราธิวาส ส่งผลให้มีอาสาสมัครทหารพรานเสียชีวิต 1 นาย ซึ่งกำลังจะแต่งงานในอีกไม่กี่วันข้างหน้า รวมถึงมีทหารได้รับบาดเจ็บจากเหตุการณ์เดียวกันนี้อีก 2 คน โดยในวันต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดนราธิวาส เชิญพวงมาลาพระราชทาน และพวงมาลาประทาน มาวางไว้ที่หน้าหีบศพอาสาสมัครทหารพรานที่เสียชีวิต จากนั้น สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดนราธิวาส เชิญสิ่งของพระราชทานไปมอบแก่ทหารที่ได้รับบาดเจ็บจากเหตุการณ์
เดือนพฤษภาคม พ.ศ. 2561 ได้เกิดเหตุเพลิงไหม้บ้านของเจ้าหน้าที่ทหารพรานสังกัดหน่วยเฉพาะกิจกรมทหารพรานที่ 49 จังหวัดนราธิวาส ซึ่งทางเจ้าหน้าที่หน่วยเฉพาะกิจกรมทหารพรานที่ 49 ได้เดินทางมาให้กำลังใจครอบครัวผู้ประสบเหตุ และให้การช่วยเหลือซ่อมแซม
เดือนกุมภาพันธ์ พ.ศ. 2563 ได้มีเหตุการณ์ชิงตัวประกันในเทอร์มินอล 21 โคราช ร้อยเอก ศิริวิวัฒน์ แสงประสิทธิ์ ผู้บังคับกองร้อยทหารพรานที่ 4914 กรมทหารพรานที่ 49 ซึ่งชาวบ้านอำเภอจะแนะส่วนใหญ่รู้จักเป็นอย่างดี ในการช่วยเหลือประชาชนโดยไม่เลือกศาสนา ได้พาครอบครัวไปพักผ่อนที่จังหวัดนครราชสีมา และเตรียมเข้าร่วมงานเลี้ยงรุ่นนายสิบทหารบก โดยในวันที่ 8 กุมภาพันธ์ เขาและภรรยาได้ออกไปหาซื้อธูปเทียนเพื่อเวียนเทียนในวันมาฆบูชา ทว่า ระหว่างทางได้มีคนร้ายกราดยิงใส่ เขาจึงใช้ร่างบังกระสุนไม่ให้ถูกภรรยา กระทั่งตนเองเสียชีวิต
ปฏิบัติการสำคัญ

เดือนมีนาคม พ.ศ. 2559 เจ้าหน้าที่ทหารพรานจากกรมทหารพรานที่ 49 ร่วมกับกรมทหารพรานที่ 45 และกรมทหารพรานที่ 46 ดำเนินยุทธการปิดล้อมเทือกเขาตะเว ซึ่งเป็นรอยต่อ 3 อำเภอ ได้แก่ อำเภอเจาะไอร้อง, อำเภอระแงะ และอำเภอจะแนะ เพื่อไล่ล่ากองกำลังติดอาวุธที่บุกยึดโรงพยาบาลเจาะไอร้อง ก่อนใช้เป็นที่มั่นในการโจมตีฐานทหารพรานที่ 4816 แล้วหลบหนีขึ้นเขา
ส่วนในเดือนธันวาคม พ.ศ. 2560 ได้เกิดเหตุผู้ก่อความไม่สงบยิงเจ้าหน้าที่ทหารพรานเสียชีวิต 1 นาย และได้รับบาดเจ็บ 3 นาย หน่วยเฉพาะกิจทหารพรานที่ 49 จึงทำการสนธิกำลังร่วมกับหน่วยปฏิบัติการพิเศษ, เจ้าหน้าที่ตำรวจ และชุดนิติวิทยาศาสตร์ เข้าปิดล้อมตรวจค้นเป้าหมายต้องสงสัย กระทั่งสามารถยึดอาวุธสงคราม และอุปกรณ์ประกอบระเบิดได้ที่อำเภอศรีสาคร จังหวัดนราธิวาส
กิจกรรมเพื่อสังคม

เดือนเมษายน พ.ศ. 2560 กรมทหารพรานที่ 49 ได้จัดกิจกรรมมอบสิ่งของอุปโภคบริโภคให้แก่กลุ่มชนเผ่าเงาะป่าซาไก ที่อำเภอจะแนะ จังหวัดนราธิวาส และในเดือนกรกฎาคม ของปีเดียวกัน กรมทหารพรานที่ 49 ได้ออกหน่วยบริการแก่ประชาชนในพื้นที่ โดยมีการมอบสิ่งของบริโภค, บริการตัดผมฟรี, บริการหน่วยแพทย์เคลื่อนที่, ห้องสมุดเคลื่อนที่สำหรับนักเรียน และอื่น ๆ อีกเป็นจำนวนมาก
โครงสร้าง

กองร้อยทหารพรานที่ 4901
กองร้อยทหารพรานที่ 4902
กองร้อยทหารพรานที่ 4903
กองร้อยทหารพรานที่ 4904 – ให้การฝึกแก่กำลังประจำถิ่น (อส.) และกำลังประชาชน (ชรบ.)
กองร้อยทหารพรานที่ 4905
กองร้อยทหารพรานที่ 4906
กองร้อยทหารพรานที่ 4907
กองร้อยทหารพรานที่ 4908
กองร้อยทหารพรานที่ 4909 – ถูกลอบยิงใส่ฐานปฏิบัติการด้วยเอ็ม 16 และอาก้า แต่ได้ยิงสวนกลับด้วยเอ็ม 79 เมื่อปี พ.ศ. 2556
กองร้อยทหารพรานที่ 4910
กองร้อยทหารพรานที่ 4911 – ร่วมกับทีมงาน จส.100 เพื่อมอบวีลแชร์ให้แก่คนพิการเมื่อปี พ.ศ. 2560
กองร้อยทหารพรานที่ 4912
กองร้อยทหารพรานที่ 4913
กองร้อยทหารพรานที่ 4914 – ผู้บังคับกองร้อยทหารพรานที่ 4914 เสียชีวิตจากเหตุกราดยิงที่จังหวัดนครราชสีมา พ.ศ. 2563
กองร้อยทหารพรานที่ 4915
กองร้อยทหารพรานที่ 4916
หมวดทหารพรานหญิง กรมทหารพรานที่ 49
สิ่งสืบทอด

จากความไม่สงบในชายแดนภาคใต้ของประเทศไทย กรมทหารพรานที่ 49 ได้เปิดรับผู้ปฏิบัติงานในพื้นที่จังหวัดนราธิวาส เพื่อทดแทนอัตราที่ขาดในสังกัด โดยในเดือนพฤษภาคม พ.ศ. 2560 ได้มีการฝึกอาสาสมัครทหารพรานทดแทนของหน่วย 78 นาย รวมถึงในเดือนตุลาคม ของปีเดียวกัน มีผู้ผ่านการคัดเลือกเป็นอาสาสมัครทหารพราน 109 นาย
นอกจากนั้น กองร้อยทหารพรานที่ 4904 ยังได้ให้การฝึกแก่กำลังประจำถิ่น (อส.) และกำลังประชาชน (ชรบ.) ซึ่งจัดขึ้นเป็นครั้งแรก ตั้งแต่เดือนพฤศจิกายน พ.ศ. 2561
รางวัลที่ได้รับ

พ.ศ. 2561 : กำลังพลที่ปฏิบัติงานดีเด่น 42 นาย ได้รับโล่เกียรติคุณ ในงานวันสถาปนากรมทหารพรานที่ 49 ครบรอบปีที่ 6
บุคคลที่มีชื่อเสียง

ร้อยเอก ศิริวิวัฒน์ แสงประสิทธิ์ – (ผู้กองหมี, แบแอ) ผู้บังคับกองร้อยทหารพรานที่ 4914
อส.ทพ.หญิง กนกวรรณ ช่วยดวง (ผึ้ง) – เจ้าหน้าที่ปฏิบัติการจิตวิทยา
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| โตโยต้า ไฮลักซ์ |  | รถกระบะ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 16 เอ 2/เอ็ม 203 |  | ปืนเล็กยาวจู่โจม | 5.56×45 มม. นาโต |  สหรัฐ | เอ็ม 16 เอ 2 ติดตั้งเครื่องยิงลูกระเบิดเอ็ม 203 |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| อาก้า |  | ปืนเล็กยาวจู่โจม | 7.62×39 มม. เอ็ม 43 |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
| เอ็ม 79 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
แหล่งข้อมูลอื่น

กรมทหารพรานที่ 49 ที่เฟซบุ๊ก
หมวดทหารพรานหญิง กรมทหารพรานที่ 49 ที่เฟซบุ๊ก
ทหารพราน 49 นักรบแดนใต้ ที่เฟซบุ๊ก
พุทธรักษา ศรีสาคร ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระดูกพิสิฟอร์ม

| กระดูกพิสิฟอร์ม  (Pisiform bone) |
| --- | --- |
กระดูกข้อมือ แถวต้น: A=สแคฟฟอยด์, B=ลูเนท, C=ไตรกีตรัล, D=พิสิฟอร์ม แถวปลาย: E=ทราพีเซียม, F=ทราพีซอยด์, G=แคปปิเตต, H=ฮาเมต 
กระดูกพิสิฟอร์มจากข้อมือซ้าย
รายละเอียด
จุดกำเนิด: เอ็นอัลนาคอลแลทเทอรัล
ข้อต่อ: กระดูกไตรกีตรัล
ตัวระบุ
ภาษาละติน: os pisiforme
MeSH: D051220
TA98: A02.4.08.007
TA2: 1254
FMA: 23718
ศัพท์ทางกายวิภาคของกระดูก[แก้ไขบนวิกิสนเทศ]
กระดูกพิสิฟอร์ม (อังกฤษ: Pisiform bone) หรือ กระดูกเลนติฟอร์ม (อังกฤษ: Lentiform bone) เป็นกระดูกที่อยู่ในข้อมือ มีขนาดเล็ก รูปร่างกลมคล้ายเมล็ดถั่วลันเตา กระดูกนี้เป็นกระดูกข้อมือแถวต้น อยู่บริเวณที่กระดูกอัลนา (ulna) เชื่อมกับกระดูกข้อมือ กระดูกนี้เกิดข้อต่อกับกระดูกไตรกีตรัล (triquetral) เท่านั้น
กระดูกพิสิฟอร์มจัดเป็นกระดูกในเอ็นกล้ามเนื้อ (sesamoid bone)
รากศัพท์ของชื่อ พิสิฟอร์ม (pisiform) มาจากภาษาละตินว่า pīsum แปลว่า ถั่วลันเตา (pea)
พื้นผิว

พื้นผิวด้านหลังมือ (dorsal surface) มีลักษณะเป็นหน้าประกบรูปวงรี เรียบ เกิดเป็นข้อต่อกับกระดูกไตรกีตรัล หน้าประกบนี้จะมาถึงขอบด้านบน แต่ไม่ถึงขอบด้านล่างของกระดูกนี้
พื้นผิวด้านฝ่ามือ (volar surface) มีลักษณะกลมและขรุขระ ให้เป็นจุดเกาะของเอ็นทรานสเวิร์สคาร์ปัล (transverse carpal ligament) และกล้ามเนื้อเฟลกเซอร์ คาร์ไพ อัลนาริส (Flexor carpi ulnaris) และกล้ามเนื้อแอบดักเตอร์ ดิจิไต มินิไม (Abductor minimi digiti muscle)
พื้นผิวด้านข้าง (lateral) และด้านใกล้กลาง (medial surfaces) ขรุขระ พื้นผิวด้านข้างจะมีลักษณะเว้า แต่พื้นผิวด้านใกล้กลางมักมีลักษณะนูน
ภาพอื่นๆ

กระดูกของมือข้างซ้าย มุมมองด้านฝ่ามือ
กระดูกของมือข้างซ้าย มุมมองด้านหลังมือ
กล้ามเนื้อของมือซ้าย พื้นผิวด้านฝ่ามือ
แหล่งข้อมูลอื่น

Cross section at UV limbs/hand/hand-fr-1 เก็บถาวร 2008-03-27 ที่ เวย์แบ็กแมชชีน
กายวิภาคศาสตร์ของวิทยาลัยดาร์ตมัธ wrist-hand/bones/bones4
Hand kinesiology at UK bone/pisiform.html เก็บถาวร 2008-08-20 ที่ เวย์แบ็กแมชชีน
Illustration at ntu.edu.tw เก็บถาวร 2008-12-17 ที่ เวย์แบ็กแมชชีน
กระดูกโอบอก

| กระดูกโอบอก  (pectoral girdle) |
| --- | --- |
กระดูกโอบอกของมนุษย์
รายละเอียด
ตัวระบุ
ภาษาละติน: cingulum pectorale
TA98: A01.1.00.020
TA2: 361
FMA: 23217
ศัพท์ทางกายวิภาคของกระดูก[แก้ไขบนวิกิสนเทศ]
กระดูกโอบอก หรือ กระดูกโอบไหล่ (อังกฤษ: pectoral girdle or shoulder girdle) เป็นกลุ่มของกระดูกที่เชื่อมโครงกระดูกแกน (axial skeleton) และรยางค์บน (upper limb) ทั้ง 2 ข้าง ในมนุษย์จะประกอบด้วยกระดูกไหปลาร้า (clavicle) และกระดูกสะบัก (scapula) ส่วนในสัตว์บางชนิดจะมีกระดูกโอบอก 3 ชนิด คือมีกระดูกโคราคอยด์ (coracoid) เพิ่มขึ้นมา ในสัตว์เลี้ยงลูกด้วยน้ำนมบางชนิด (เช่น สุนัข หรือม้า) จะวิวัฒนาการจนมีกระดูกโอบอกเพียงชิ้นเดียวคือ กระดูกสะบัก
ในมนุษย์ ข้อต่อเพียงข้อต่อเดียวที่เชื่อมระหว่างกระดูกโอบไหล่และโครงกระดูกแกนคือ ข้อต่อสเตอร์โนคลาวิคิวลาร์ (sternoclavicular) ส่วนระหว่างกระดูกสะบักและกระดูกซี่โครงจะไม่มีข้อต่อแต่มีกล้ามเนื้อที่เชื่อมระหว่างกันซึ่งช่วยในการเคลื่อนไหวของกระดูกโอบไหล่ได้มากเมื่อเทียบกับกระดูกโอบเชิงกราน (pelvic girdle)
สำหรับในสัตว์ที่มีเฉพาะกระดูกสะบัก จะไม่มีข้อต่อที่เชื่อมระหว่างรยางค์หน้าและอก จะมีเฉพาะกล้ามเนื้อที่ยึดระหว่างกันเท่านั้น
แหล่งข้อมูลอื่น

shoulder+girdle จากเว็บไซต์  eMedicine Dictionary
กระดูกโกลน

| กระดูกโกลน (stapes) |
| --- | --- |
A. กระดูกโกลนข้างซ้าย B. ฐานของกระดูกโกลน พื้นผิวด้านใกล้กลาง (medial)
กระดูกหูและเอ็นยึด มุมมองจากด้านหน้าเมื่อตัดผ่านเยื่อแก้วหู
รายละเอียด
คัพภกรรม: branchial arch คู่ที่ 2
ตัวระบุ
MeSH: D013199
TA98: A15.3.02.033
TA2: 895
FMA: 52751
ศัพท์ทางกายวิภาคของกระดูก[แก้ไขบนวิกิสนเทศ]
กระดูกโกลน (อังกฤษ: stapes or stirrup) เป็นกระดูกหูขนาดเล็กรูปร่างเหมือนโกลน อยู่ภายในหูชั้นกลางซึ่งติดต่อกับกระดูกทั่ง (incus) และช่องรูปไข่ (fenestra ovalis) ซึ่งอยู่ชิดกับเวสทิบูลของหูชั้นใน กระดูกชิ้นนี้เป็นกระดูกที่เล็กและเบาที่สุดในร่างกายมนุษย์
กระดูกโกลนทำหน้าที่ส่งผ่านความสั่นสะเทือนของเสียงจากกระดูกทั่งไปยังเยื่อแผ่นในหูชั้นในภายในช่องรูปไข่ กระดูกโกลนมีกล้ามเนื้อที่ช่วยให้เสถียรชื่อว่า กล้ามเนื้อสเตปีเดียส (stapedius) ซึ่งเลี้ยงโดยเส้นประสาทเฟเชียล (facial nerve)
ในสัตว์มีกระดูกสันหลังที่ไม่ใช่สัตว์เลี้ยงลูกด้วยน้ำนม กระดูกที่มีต้นกำเนิดเดียว (homologous) กับกระดูกโกลนมักเรียกว่า คอลัมเมลลา (columella) อย่างไรก็ตาม ในสัตว์เลื้อยคลานจะใช้คำเรียกได้ทั้งสองคำ
แหล่งข้อมูลอื่น

https://web.archive.org/web/20061111030032/http://webpages.marshall.edu/~hurlburt/310lec13.html
http://faculty.juniata.edu/yohn/reptilialab.htm เก็บถาวร 2010-06-14 ที่ เวย์แบ็กแมชชีน
http://research.meei.harvard.edu/otopathology/3dmodels/ เก็บถาวร 2016-04-13 ที่ เวย์แบ็กแมชชีน